見咁多好評，星期六途經觀塘，就趁機試下本身order 輕食迷你蟹肉漢堡，個包係比想像的迷你更迷你，同义放一齊就見比例。如果好味就算，但一口食落去就咬到一大塊蟹殼，嘩，同收銀反映，佢話係鮮蟹肉，所以會咁，我話：吓？咬爆牙咁點？係師傅拆肉拆唔好先至咁，食材準備時有問題，要個客食埋佢？我要求轉溫泉蛋白汁意，收銀好勉強咁接受。意粉一上，分量比隔離少三分一，都知點解，好乾，無乜白汁，但都食得落，多士無綠茶味。唉，真係比錢買難食。